‏13 פברואר, 2024

סימוכין: 174010

הנדון: : **מכרז פומבי 03/2024 לביצוע עבודות הקמת גשר BR-03 והשלמת כביש 9 בעיר היין באשקלון**

**מסמך הבהרות מס 1**

בעקבות שאלות שהועלו על ידי משתתפים פוטנציאלים למכרז שבנדון, מודיעה בזאת החברה הכלכלית לאשקלון בע"מ (להלן: "**החברה**"), על שינויים והבהרות, כפי שיפורט להלן.

נוסח מסמך ההבהרות והשינויים שלהלן הוא המחייב ולא יהא תוקף לכל תשובה שניתנה בעל פה אם ניתנה ואין משום אי מענה לשאלה של איזה מהמשתתפים משום הסכמה לשאלה ו/או להנחת השואל.

מסמך הבהרות זה מהווה חלק ממסמכי המכרז המחייבים. יש לצרף מסמך זה, חתום בחתימה וחותמת המציע, לחוברת המכרז המוגשת לחברה בהצעת המציע.

יתר סעיפי ותנאי המכרז שלא שונו מפורשות במסמך זה, יוותרו ללא שינוי.

| מס' סידורי | סעיף/ מראה מקום | שאלה/בקשה | תשובת החברה |
| --- | --- | --- | --- |
|  | תנאי סף סעיף2.3  | נבקש לשנות את תנאי הסף כך שירשם:"המציע הנו בעל ניסיון, כקבלן ראשי או כקבלן משנה, אשר סיים את הקמתם של שלושה גשרים עבור גופים ציבוריים במהלך **שמונה (8)** השנים שקדמו למועד להגשת ההצעות,ואשר שטח המשטח העליון של פני הגשרים בין תפרי נציבי הקצה של שלושת הגשרים במצטבר עמד על **8,500 (שמונת אלפים וחמש מאות)** מ"ר, ומתוכם גשר אחד לפחות כלל שטח משטח עליון של פני הגשרים בין תפרי נציבי הקצה של **3,000 (שלושת אלפים)** מ"ר. | **הבקשה מתקבלת.****תנאי הסף 2.3 יעודכן כלהלן:** "המציע הנו בעל ניסיון, כקבלן ראשי או כקבלן משנה, אשר סיים את הקמתם של שלושה גשרים עבור גופים ציבוריים במהלך שמונה (8) השנים שקדמו למועד להגשת ההצעות,ואשר שטח המשטח העליון של פני הגשרים בין תפרי נציבי הקצה של שלושת הגשרים במצטבר עמד על 8,500 (שמונת אלפים וחמש מאות) מ"ר, ומתוכם גשר אחד לפחות כלל שטח משטח עליון של פני הגשרים בין תפרי נציבי הקצה של 3,000 (שלושת אלפים) מ"ר." |
|  | מסמך תנאים כלליים ותנאים להשתתפות במכרז –סעיף 7.1, עמוד 9סעיף 14.2, עמוד 12 | חברתנו משקיעה ממירב מאמציה ומשאביה בלמידת המכרז שבנדון והכנת הצעה מיטבית ותחרותית. בהינתן שסיור הקבלנים במכרז התקיים רק ביום 6.2.2024 ובהתחשב בהשפעותיה של מלחמת חרבות ברזל המתחוללת במדינתנו על זמינותם המוגבלת של עובדים שונים, כגון מהנדסים וחשבי כמויות, הרלוונטיים לגיבוש ההצעה במכרז בשל שירותם במילואים ולאור אופיו של המכרז, בו נקבעה תמורה פאושלית שאינה למדידה המצריכה הכנה של חישובי כמויות לצורך התמחיר, הנכם מתבקשים לדחות את המועד האחרון להגשת שאלות הבהרה וכן את המועד האחרון להגשת ההצעות למכרז. | **הבקשה מתקבלת** המועד האחרון להגשת הצעות יוארך **ליום 04/03/2024 בשעה 12:15** (להלן: "המועד האחרון להגשת הצעות")מועד הגשת שאלות הבהרה יוארך לעד ולא יאוחר **מיום 25/02/2024 בשעה 10:00** (להלן: המועד האחרון להגשת שאלות הבהרה"). |
|  | מסמך רשימת עבודות | על מנת לייעל את הליך הכנת ההצעה, נבקש לקבל את רשימת העבודות בקובץ אקסל. | מציעים יהיו רשאים לפנות בבקשה לקבלת רשימת העבודות בקובץ אקסל למייל שכתובתו: galit@chakal.co.il , והחברה תעביר את הקובץ כמבוקש.למען הסר ספק מובהר כי רשימת העבודות הנה כלי עזר בלבד, ולנוחיות בלבד, שכן המכרז הנו פאושלי ובאחריות הקבלן הזוכה לבצע את כלל העבודות והשירותים לצורך השלמת הפרויקט עד למסירתו הסופית, ולא יראו בהעדר או חסר של פעולה או עבודה ברשימת העבודות משום חוסר, והקבלן הזוכה בכל מקרה יידרש לבצעו במחיר הצעתו אף אם לא צוין ברשימת העבודות. |
|  | עמוד 4 סעיף 2 תת סעיף 2.1  | אנחנו קבלן ראשי בעל סיווג 200 ג'5 מעוניינים להשתתף במכרז זה ולהציג קבלן משנה לעבודות הגשרים , האם אפשר לשנות את תנאי הסף כך שניתן להציג קבלן משנה לעבודות גשרים?  | הבקשה נדחית  |

**החברה הכלכלית**

**לאשקלון בע"מ**

שם המציע: \_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_\_